
LIETUVOS RESPUBLIKOS VYRIAUSYBĖ

NUTARIMAS
DĖL KELIŲ TRANSPORTO VEIKLOS LICENCIJAVIMO TAISYKLIŲ PATVIRTINIMO

2011 m. gruodžio 7 d. Nr. 1434
Vilnius

Vadovaudamasi Lietuvos Respublikos kelių transporto kodekso 7 straipsnio 6  dalimi, 81 straipsnio 2, 4 ir 7 dalimis, 11 dalies 3 punktu ir 14 dalimi, siekdama įgyvendinti 2006 m. sausio 18 d. Europos Parlamento ir Tarybos direktyvos 2006/1/EB dėl transporto priemonių, išnuomotų be vairuotojų, naudojimo kroviniams vežti keliais su paskutiniais pakeitimais, padarytais 2022 m. balandžio 6 d. Europos Parlamento ir Tarybos direktyva (ES) 2022/738, 2009 m. spalio 21 d. Europos Parlamento ir Tarybos reglamento (EB) Nr. 1071/2009, nustatančio bendrąsias profesinės vežimo kelių transportu veiklos sąlygų taisykles ir panaikinančio Tarybos direktyvą 96/26/EB su paskutiniais pakeitimais, padarytais 2020 m. liepos 15 d. Europos Parlamento ir Tarybos reglamentu (ES) Nr. 2020/1055, 2009 m. spalio 21 d. Europos Parlamento ir Tarybos reglamento (EB) Nr. 1072/2009 dėl bendrųjų patekimo į tarptautinio krovinių vežimo kelių transportu rinką taisyklių su paskutiniais pakeitimais, padarytais 2020 m. liepos 15 d. Europos Parlamento ir Tarybos reglamentu (ES) Nr. 2020/1055, 2009 m. spalio 21 d. Europos Parlamento ir Tarybos reglamento (EB) Nr. 1073/2009 dėl bendrųjų patekimo į tarptautinę keleivių vežimo tolimojo susisiekimo ir miesto autobusais rinką taisyklių ir iš dalies keičiančio Reglamentą (EB) Nr. 561/2006 su paskutiniais pakeitimais, padarytais 2013 m. gegužės 13 d. Europos Parlamento ir Tarybos reglamentu (ES) Nr. 517/2013, nuostatas, Lietuvos Respublikos Vyriausybė nutaria: 
Preambulės pakeitimai:
Nr. 1155,
2022-11-23,
paskelbta TAR 2022-11-24, i. k. 2022-23666            
Nr. 985,
2023-12-20,
paskelbta TAR 2023-12-21, i. k. 2023-24861            

Patvirtinti Kelių transporto veiklos licencijavimo taisykles (pridedama). 



MINISTRAS PIRMININKAS	ANDRIUS KUBILIUS



SUSISIEKIMO MINISTRAS	ELIGIJUS MASIULIS


PATVIRTINTA
Lietuvos Respublikos Vyriausybės 2011 m. gruodžio 7 d. nutarimu Nr. 1434
(Lietuvos Respublikos Vyriausybės 
2022 m. lapkričio 23 d. nutarimo Nr. 1155 
redakcija)  




 SKYRIUS


. Kelių transporto veiklos licencijavimo taisyklės (toliau – Taisyklės) nustato licencijų, nurodytų Lietuvos Respublikos kelių transporto kodekso (toliau – Kodeksas) 8 straipsnio 2 dalies 1–5 punktuose, išdavimo, pakeitimo, atsisakymo išduoti ar pakeisti licenciją, įspėjimo apie galimą licencijos galiojimo sustabdymą pateikimo, licencijos galiojimo sustabdymo, galiojimo sustabdymo panaikinimo ir licencijos galiojimo panaikinimo tvarką, licencijų kopijų, nurodytų Kodekso 8 straipsnio 4 ir 7 dalyse, išdavimo, pakeitimo, galiojimo sustabdymo, galiojimo sustabdymo panaikinimo ir galiojimo panaikinimo tvarką ir profesinės vežimo kelių transportu veiklos sąlygų laikymosi tvarką. 
Punkto pakeitimai:
Nr. 985,
2023-12-20,
paskelbta TAR 2023-12-21, i. k. 2023-24861            

. Kelių transporto veikla licencijuojama laikantis Kodekso, 2009 m. spalio 21 d. Europos Parlamento ir Tarybos reglamento (EB) Nr. 1071/2009, nustatančio bendrąsias profesinės vežimo kelių transportu veiklos sąlygų taisykles ir panaikinančio Tarybos direktyvą 96/26/EB, su paskutiniais pakeitimais, padarytais 2020 m. liepos 15 d. Europos Parlamento ir Tarybos reglamentu (ES) 2020/1055, 2009 m. spalio 21 d. Europos Parlamento ir Tarybos reglamento (EB) Nr. 1072/2009 dėl bendrųjų patekimo į tarptautinio krovinių vežimo kelių transportu rinką taisyklių su paskutiniais pakeitimais, padarytais 2020 m. liepos 15 d. Europos Parlamento ir Tarybos reglamentu (ES) 2020/1055, 2009 m. spalio 21 d. Europos Parlamento ir Tarybos reglamento (EB) Nr. 1073/2009 dėl bendrųjų patekimo į tarptautinę keleivių vežimo tolimojo susisiekimo ir miesto autobusais rinką taisyklių ir iš dalies keičiančio Reglamentą (EB) Nr. 561/2006 su paskutiniais pakeitimais, padarytais 2013 m. gegužės 13 d. Tarybos reglamentu (ES) Nr. 517/2013, reikalavimų.
. Taisyklėse vartojamos sąvokos:
. Vežėjo valdymo centras – vežėjo transporto veiklos valdymo vieta, kurioje laikomi keleivių ir (arba) krovinių vežimo dokumentai, t. y. apskaitos, personalo dokumentai, dokumentai, kuriuose yra duomenų apie vairavimo ir poilsio laiką, taip pat kiti dokumentai, pagal kuriuos galima nustatyti, ar laikomasi Taisyklių ir Reglamento (EB) Nr. 1071/2009 reikalavimų.
. Kitos Taisyklėse vartojamos sąvokos apibrėžtos Taisyklių 2 punkte nurodytuose teisės aktuose.

 SKYRIUS 


. Vežėjas, pageidaujantis gauti Kodekso 8 straipsnio 2 dalies 1–5 punktuose nurodytą licenciją, turi pateikti Lietuvos transporto saugos administracijai (toliau – Administracija) jos nustatytos formos prašymą ir šiuos dokumentus:
. asmens tapatybę įrodantį dokumentą arba jo kopiją, jeigu licenciją siekia gauti fizinis asmuo;
. vežėjo transporto vadybininko profesinės kompetencijos pažymėjimą, jeigu šis pažymėjimas buvo gautas kitoje Europos Sąjungos valstybėje narėje, arba vežėjo patvirtintą jo kopiją;
. tinkamą vežėjo finansinę būklę įrodančius dokumentus:
. juridiniai asmenys, išskyrus Taisyklių 4.3.2 papunktyje nurodytus juridinius asmenis, – paskutinių pasibaigusių finansinių metų metinės finansinės atskaitomybės ataskaitą arba vežėjo patvirtintą jos kopiją, kai duomenų nėra Juridinių asmenų registre, ir kai siekia gauti Kodekso 8 straipsnio 2 dalies 1–3 punktuose nurodytas licencijas;
. viešojo sektoriaus subjektai – paskutinių pasibaigusių finansinių metų metinę finansinės būklės ataskaitą arba vežėjo patvirtintą jos kopiją, kai duomenų nėra Juridinių asmenų registre, ir kai siekia gauti Kodekso 8 straipsnio 2 dalies 1–3 punktuose nurodytas licencijas;
. fiziniai asmenys – Taisyklių priede nustatytos formos vežėjo (fizinio asmens) paskutinių kalendorinių metų nuosavo kapitalo ataskaitą, kurioje nurodyto turto ir suteiktų paskolų sumos turi būti pagrįstos sandorius patvirtinančiais dokumentais, kitais juridinę galią turinčiais dokumentais arba trečiųjų asmenų rašytiniais patvirtinimais, kurių kartu su nuosavo kapitalo ataskaita pateikti nereikia, tačiau Administracija ar kita kontroliuojanti institucija gali pareikalauti pateikti nuosavo kapitalo sudėtį įrodančius dokumentus, kai siekia gauti Kodekso 8 straipsnio            2 dalies 1–3 punktuose nurodytas licencijas;
. darbo sutartį su asmeniu, paskirtu eiti transporto vadybininko pareigas, arba vežėjo patvirtintą jos kopiją;
. teisę į vežėjo valdymo centrą patvirtinančius dokumentus arba vežėjo patvirtintas jų kopijas, jeigu vežėjo valdymo centras nesutampa su buveine ar vežėjo gyvenamąja vieta (toliau – buveinė), jeigu vežėjas yra fizinis asmuo. 
. Vežėjas, turintis Kodekso 8 straipsnio 2 dalies 2 punkte nurodytą licenciją ir siekiantis gauti Kodekso 8 straipsnio 2 dalies 3 punkte nurodytą licenciją, Administracijai pateikia jos  nustatytos formos prašymą ir Taisyklių 4.3 papunktyje nurodytus dokumentus.
. Vežėjas, pageidaujantis gauti naują tokios pat rūšies licenciją, vietoj licencijos, kurios galiojimo laikotarpis pasibaigė, Administracijai pateikia jos nustatytos formos prašymą ir Taisyklių 4.1–4.5 papunkčiuose nurodytus dokumentus tais atvejais, kai duomenys juose yra pasikeitę. Administracija vežėjui, jeigu jis atitinka Kodekso 81 straipsnio 4 dalyje nustatytas sąlygas, išduoda naują licenciją, kurioje įrašytas naujas galiojimo laikotarpis ir esamas licencijos numeris.
. Išduodamoje licencijoje nurodoma:
. licenciją išdavusios institucijos pavadinimas;
. licencijos numeris;
. licencijuojama veikla;
. vežėjas (fizinio asmens kodas, vardas (-ai), pavardė (-ės) ir gyvenamoji vieta arba juridinio asmens kodas, pavadinimas, teisinė forma ir buveinė);
. licencijos galiojimo laikas;
. licencijos išdavimo vieta ir data;
. licenciją išdavusios institucijos darbuotojo, išdavusio licenciją, pareigos, vardas ir pavardė.
. Administracinis sprendimas dėl licencijos išdavimo priimamas ir išduotos licencijos duomenys skelbiami Licencijų informacinėje sistemoje. Informacija apie išduotos licencijos duomenis, taip pat apie išduotos licencijos kopijos duomenis skelbiama ir Kodekso 83 straipsnyje nurodytoje Lietuvos vežėjų informacinėje sistemoje. Vežėjui, pageidaujančiam gauti licencijos popierinę formą, licencija išduodama per 3 darbo dienas nuo administracinio sprendimo dėl licencijos išdavimo priėmimo ir licencijos duomenų paskelbimo Licencijų informacinėje sistemoje dienos.
. Vežėjas, norintis gauti licencijos kopiją, jeigu nėra Kodekso 81 straipsnio 6 dalyje nurodytų atvejų, kada licencijos kopija neišduodama, turi pateikti Administracijai jos nustatytos formos prašymą.
. Licencijos kopijos išduodamos iki licencijos galiojimo laiko pabaigos.
. Išduodamoje licencijos kopijoje nurodoma:
. licenciją išdavusios institucijos pavadinimas;
. licencijos numeris;
. licencijos kopijos numeris;
. licencijuojama veikla;
. vežėjas (fizinio asmens kodas, vardas (-ai), pavardė (-ės) ir gyvenamoji vieta arba juridinio asmens kodas, pavadinimas, teisinė forma ir buveinė);
. licencijos kopijos galiojimo laikas;
. licencijos kopijos išdavimo vieta ir data;
. licenciją išdavusios institucijos darbuotojo, išdavusio licencijos kopiją, pareigos, vardas ir pavardė.
. Administracija, gavusi Taisyklių 4, 5, 6 ir 9 punktuose nurodytus dokumentus, per              5 darbo dienas praneša vežėjui, kad prašymas išduoti licenciją (licencijos kopiją) gautas, ir nurodo, kad per Kodekso 81 straipsnio 2 dalyje nustatytą 20 darbo dienų terminą turės būti priimtas sprendimas išduoti licenciją (licencijos kopiją), taip pat nurodo vežėjo teisių gynimo priemones, kuriomis vežėjas gali naudotis, jeigu kiltų ginčų tarp Administracijos ir vežėjo, ir nuostatą, kad nelaikoma, jog licencija (licencijos kopija) yra išduota, vežėjui per nustatytą terminą negavus atsakymo.
. Jeigu vežėjas Administracijai pateikia ne visus Taisyklių 4, 5, 6 ir 9 punktuose nurodytus dokumentus arba vežėjo pateikti dokumentai užpildyti netaisyklingai, juose pateikti neteisingi duomenys, Administracija per 5 darbo dienas nuo dokumentų gavimo raštu praneša vežėjui apie nustatytus trūkumus ir nurodo ne ilgesnį kaip 10 darbo dienų terminą nuo šio pranešimo gavimo dienos jiems pašalinti. Taisyklių 14 punkte nurodytų sprendimų priėmimo terminas skaičiuojamas nuo visų patikslintų ar pataisytų dokumentų gavimo dienos.
. Administracija nuo Taisyklių 4, 5, 6 ir 9 punktuose nurodytų dokumentų gavimo dienos ne vėliau kaip per Kodekso 81 straipsnio 15 dalyje nustatytą 3 darbo dienų terminą priima sprendimą pakeisti licenciją (licencijos kopiją) arba atsisakyti ją pakeisti.
. Administracija, priėmusi sprendimą išduoti ar pakeisti licenciją (licencijos kopiją), atsisakyti ją išduoti ar pakeisti, praneša vežėjui Lietuvos Respublikos viešojo administravimo įstatymo 13 straipsnio 1 dalyje nustatyta tvarka ir terminais ir nurodo sprendimo priėmimo motyvus, pagrindus ir sprendimo apskundimo tvarką.

. Pasikeitus į licenciją (licencijos kopiją) įrašytiems duomenims, vežėjas per Kodekso 81 straipsnio 14 dalyje nustatytą 5 darbo dienų terminą turi pateikti Administracijai prašymą pakeisti licenciją (licencijos kopiją), kuriame nurodo pasikeitusius vežėjo duomenis (vežėjo pavadinimą, teisinę formą arba buveinės adresą, o fizinis asmuo – vežėjo fizinio asmens vardą, pavardę ir gyvenamąją vietą) ir licencijoje (licencijos kopijoje) įrašytų duomenų pasikeitimą patvirtinančius dokumentus ar jų kopijas. 
. Administracija, gavusi Taisyklių 16 punkte nurodytą prašymą pakeisti licenciją (licencijos kopiją), patikrina, ar vežėjas, įvykus prašyme pakeisti licenciją (licencijos kopiją) nurodytiems pasikeitimams, atitinka Kodekso 81 straipsnio 4 dalyje nustatytas sąlygas, ir nustačiusi, kad prašymą pakeisti licenciją (licencijos kopiją) pateikęs vežėjas atitinka Kodekso 81 straipsnio 4 dalyje nustatytas sąlygas, ne vėliau kaip per 3 darbo dienas nuo prašymo pakeisti licenciją (licencijos kopiją) ir dokumentų pateikimo dienos pakeičia licencijos duomenis Licencijų informacinėje sistemoje, o licencijos kopijos duomenis – Lietuvos vežėjų informacinėje sistemoje ir apie tai ne vėliau kaip per 5 darbo dienas informuoja prašymą pakeisti licenciją (licencijos kopiją) pateikusį vežėją. 
. Administracija, gavusi prašymą pakeisti licenciją dėl įmonių susijungimo arba naujos įmonės įsigijimo, pasikeitusio vežėjo vadovo ir šią informaciją patvirtinančius dokumentus ar jų kopijas kartu su Taisyklių 4.1–4.5 papunkčiuose nurodytais dokumentais ir nustačiusi, kad, įvykus prašyme pakeisti licenciją nurodytiems pasikeitimams, prašymą pakeisti licenciją pateikęs vežėjas atitinka Kodekso 81 straipsnio 4 dalyje nustatytas sąlygas, pakeičia licencijos duomenis Licencijų informacinėje sistemoje ne vėliau kaip per 5 darbo dienas nuo prašymo pakeisti licenciją ir dokumentų pateikimo dienos ir ne vėliau kaip per 5 darbo dienas nuo licencijos duomenų pakeitimo Licencijų informacinėje sistemoje dienos informuoja prašymą pateikusį vežėją.
. Jeigu pateiktas neišsamus prašymas pakeisti licenciją (licencijos kopiją) ir (ar) ne visi kartu teiktini dokumentai, Administracija apie nustatytus trūkumus per 5 darbo dienas nuo prašymo pakeisti licenciją (licencijos kopiją) gavimo informuoja prašymą pakeisti licenciją (licencijos kopiją) pateikusį vežėją, kad jo prašymas pakeisti licenciją (licencijos kopiją) ir kartu su prašymu pakeisti licenciją (licencijos kopiją) pateikti dokumentai gauti ir kad būtina per 10 darbo dienų nuo šios informacijos gavimo pateikti Administracijai patikslintą prašymą pakeisti licenciją (licencijos kopiją), patikslintus ar trūkstamus dokumentus, jeigu tokie turėjo būti pateikti. Jeigu vežėjas per nustatytą terminą nepateikia trūkstamos ar patikslintos informacijos, Administracija per 3 darbo dienas nuo termino pateikti trūkstamą ar patikslintą informaciją ir (ar) dokumentus pabaigos priima motyvuotą sprendimą prašymą pakeisti licenciją (licencijos kopiją) palikti nenagrinėtą ir apie šį sprendimą praneša vežėjui. 
. Administracija, nustačiusi, kad prašymą pakeisti licenciją (licencijos kopiją) pateikęs vežėjas neatitinka Kodekso 81 straipsnio 4 dalyje nustatytų sąlygų, ne vėliau kaip per 15 darbo dienų nuo prašymo ir kartu teiktinų dokumentų gavimo pateikimo dienos raštu įspėja šį vežėją apie nustatytus trūkumus ir nustato 20 darbo dienų terminą nuo šio įspėjimo gavimo  jiems pašalinti. Jeigu vežėjas per nustatytą terminą trūkumų nepašalina, Administracija per 3 darbo dienas nuo termino pašalinti trūkumus pabaigos priima motyvuotą sprendimą atsisakyti pakeisti licenciją (licencijos kopiją) ir apie šį sprendimą praneša vežėjui.
. Vežėjas, gavęs įspėjimą su reikalavimu pašalinti nustatytus trūkumus, per įspėjime nustatytą terminą turi pašalinti nustatytus trūkumus ir pateikti Administracijai dokumentus, patvirtinančius, kad nustatyti trūkumai pašalinti.

. Vežėjui išduotoje licencijos kopijoje konkreti kelių transporto priemonė nenurodoma, tačiau vežėjas, prisijungęs per Administracijos interneto svetainę prie Administracijos administracinių paslaugų svetainės „e. VKTI“ (toliau – paslaugų svetainė) (https://ltsa.lrv.lt/lt/paslaugos/e-paslaugos), licencijos kopiją susieja su konkrečia kelių transporto priemone – įrašo kelių transporto priemonės valstybinį registracijos numerį. Vežėjas atsako už tai, kad licencijos kopija būtų laiku, prieš pradedant kelionę, ir tinkamai, laikantis Kodekso 8 straipsnio 4 dalyje nustatytų sąlygų, susieta su konkrečia kelių transporto priemone, išskyrus Taisyklių 231 punkte numatytą atvejį. 
Punkto pakeitimai:
Nr. 985,
2023-12-20,
paskelbta TAR 2023-12-21, i. k. 2023-24861            

. Vežėjas licencijos kopiją gali susieti su kelių transporto priemone pagal poreikį (keisti su licencijos kopija susietą kelių transporto priemonę, susieti su nauja kelių transporto priemone, nesusieti su kelių transporto priemone, jeigu jos nenaudoja).
. Kai vežėjas licencijos kopija ketina naudotis Kodekso 8 straipsnio 7 dalyje nustatytomis sąlygomis, licencijos kopiją su konkrečia transporto priemone susieja Administracija. Vežėjas Administracijai turi pateikti laisvos formos prašymą, transporto priemonės registracijos dokumentą ir transporto priemonės nuomos sutartį arba vežėjo patvirtintas šių dokumentų kopijas. Administracija, įvertinusi vežėjo turimų ir su licencijos kopijomis susietų transporto priemonių skaičių ir nustačiusi, kad vežėjas atitinka Kodekso 8 straipsnio 7 dalies 1 ir 5 punktų nuostatas, paslaugų svetainėje susieja licencijos kopiją su konkrečia transporto priemone. 
Papildyta punktu:
Nr. 985,
2023-12-20,
paskelbta TAR 2023-12-21, i. k. 2023-24861        

. Administracija, esant Kodekso 81 straipsnio 7 dalyje nurodytiems pagrindams, ne vėliau kaip per Kodekso 81 straipsnio 7 dalyje nustatytą terminą raštu įspėja vežėją apie galimą licencijos (licencijos kopijos) galiojimo sustabdymą ir suteikia vežėjui terminą trūkumams pašalinti nuo įspėjimo gavimo dienos: 
Punkto pakeitimai:
Nr. 985,
2023-12-20,
paskelbta TAR 2023-12-21, i. k. 2023-24861            
. 4 mėnesius, per kuriuos turi būti įrodyta, kad reikalavimas dėl finansinės būklės yra įvykdytas;
. 3 mėnesius, per kuriuos turi būti įdarbintas naujas transporto vadybininkas vietoje mirusio ar dėl sveikatos būklės negalinčio atlikti pareigų arba nepriekaištingos reputacijos ar profesinės kompetencijos reikalavimų nebeatitinkančio transporto vadybininko;
. 3 mėnesius, per kuriuos turi būti įrodyta, kad reikalavimas, nustatytas Kodekso 8 straipsnio 6 dalyje, vykdomas;
. 2 mėnesius, per kuriuos turi būti ištaisyta padėtis dėl reikalavimo turėti vežėjo buveinę ir (ar) valdymo centrą;
. 1 mėnesį, per kurį turi būti įrodyta, kad išsinuomota transporto priemonė būtų naudojama pagal Kodekso 8 straipsnio 7 dalyje nustatytas sąlygas. 
Papildyta papunkčiu:
Nr. 985,
2023-12-20,
paskelbta TAR 2023-12-21, i. k. 2023-24861        

. Jeigu vežėjas per Taisyklių 24 punkte nustatytus terminus neįrodo, kad trūkumai pašalinti, Administracija priima sprendimą sustabdyti licencijos (licencijos kopijos) galiojimą ir apie tai ne vėliau kaip per 3 darbo dienas informuoja vėžėją.
. Kai licencijos galiojimas sustabdomas Kodekso 81 straipsnio 8 dalies 2 punkte nurodytu atveju, licencijos galiojimo sustabdymas panaikinamas per 5 darbo dienas nuo prašymo panaikinti licencijos galiojimo sustabdymą gavimo dienos, jeigu vežėjas yra atgavęs nepriekaištingą reputaciją.
. Vežėjas, per Administracijos nustatytą terminą pašalinęs pažeidimus, dėl kurių licencijos (licencijos kopijos) galiojimas buvo sustabdytas, turi per 3 darbo dienas pateikti Administracijai prašymą panaikinti licencijos (licencijos kopijos) galiojimo sustabdymą, taip pat dokumentus, patvirtinančius, kad pažeidimai pašalinti.
. Administracija, gavusi Taisyklių 27 punkte nurodytus dokumentus, ne vėliau kaip per 10 darbo dienų nuo jų gavimo priima sprendimą panaikinti licencijos (licencijos kopijos) galiojimo sustabdymą arba, jeigu pateiktų dokumentų nepakanka nustatyti, kad pažeidimai pašalinti, paprašo vežėjo juos patikslinti per 5 darbo dienas. Jeigu pateikti dokumentai neįrodo, kad pažeidimai pašalinti, Administracija priima sprendimą atsisakyti panaikinti licencijos (licencijos kopijos) galiojimo sustabdymą, o jeigu pažeidimų pašalinimo terminas yra pasibaigęs, priima sprendimą panaikinti licencijos (licencijos kopijos) galiojimą.
. Administracija, prieš panaikindama licencijos kopijos galiojimą dėl Kodekso 81 straipsnio 11 dalies 3 punkte nurodytų pažeidimų, įspėja vežėją raštu apie galimą licencijos kopijos galiojimo panaikinimą, suteikdama vežėjui 1 mėnesį nuo įspėjimo apie galimą licencijos kopijos galiojimo panaikinimą gavimo dienos, per kurį turi būti pateikti dokumentai, įrodantys, kad pašalinti Kodekso 81 straipsnio 11 dalies 3 punkte nustatyti pažeidimai.
. Administracija, gavusi dokumentus, įrodančius, kad pašalinti Kodekso 81 straipsnio 11 dalies 3 punkte nustatyti pažeidimai, ne vėliau kaip per 10 darbo dienų nuo jų gavimo priima sprendimą nepanaikinti licencijos kopijos galiojimo. Jeigu pateikti dokumentai neįrodo, kad pažeidimai pašalinti, Administracija priima sprendimą panaikinti licencijos kopijos galiojimą, o jeigu pažeidimų pašalinimo terminas yra pasibaigęs, priima sprendimą panaikinti licencijos kopijos galiojimą. 

 SKYRIUS


. Vežėjas, perleidęs kitam asmeniui kelių transporto priemonę ar pasibaigus transporto priemonės nuomai pagal Kodekso 8 straipsnio 7 dalyje nustatytas sąlygas, privalo ne vėliau kaip per 5 darbo dienas nuo kelių transporto priemonės perleidimo dienos ar transporto priemonės nuomos pagal Kodekso 8 straipsnio 7 dalyje nustatytas sąlygas pabaigos, prisijungęs prie paslaugų svetainės, panaikinti perleistos ar išnuomotos kitam asmeniui konkrečios kelių transporto priemonės sąsają su licencijos kopija. 
Punkto pakeitimai:
Nr. 985,
2023-12-20,
paskelbta TAR 2023-12-21, i. k. 2023-24861            

. Vežėjas, pakeitęs savo buveinės ir (ar) vežėjo valdymo centro, jeigu jis nesutampa su buveine, adresą, per 5 darbo dienas privalo pranešti apie tai Administracijai ir nurodyti naują buveinės ir (ar) vežėjo valdymo centro adresą. Jeigu vežėjo valdymo centras nesutampa su buveine, jeigu pasikeitė valdymo centro adresas, vežėjas privalo pateikti Taisyklių 4.5 papunktyje nurodytus dokumentus. 
. Laikoma, kad Taisyklių 24.2 papunktyje nurodytu laikotarpiu arba kai transporto vadybininkas nutraukia darbo santykius su vežėju, vežėjo profesinei vežimo kelių transportu veiklai vadovauja vežėjo vadovas arba vežėjo paskirtas kitas atsakingas atstovas, su kuriuo pagal Reglamento (EB) Nr. 1071/2009 4 straipsnio 2 dalies b punkte nurodytus reikalavimus turi būti sudaryta darbo sutartis.

 SKYRIUS


. Duomenys, nurodyti Reglamento (EB) Nr. 1071/2009 6 straipsnio 2 dalies ketvirtojoje pastraipoje, 16 straipsnio 2 ir 3 dalyse, Reglamento (EB) Nr. 1072/2009 14 straipsnyje ir Reglamento (EB) Nr. 1073/2009 24 straipsnyje, tvarkomi Lietuvos vežėjų informacinėje sistemoje.
. Administracija Lietuvos vežėjų informacinėje sistemoje tvarko duomenis apie licencijų kopijų išdavimą, keitimą, jų galiojimo sustabdymą, galiojimo sustabdymo panaikinimą, galiojimo panaikinimą, vežėjo, vežėjo vadovo ar transporto vadybininko nepriekaištingą reputaciją, transporto vadybininko pripažinimą netinkamu vadovauti vežėjo transporto veiklai ir kitus duomenis. Administracija informaciją apie licencijų išdavimą, licencijų pakeitimą, licencijų galiojimo sustabdymą, galiojimo sustabdymo panaikinimą ir galiojimo panaikinimą skelbia Licencijų informacinėje sistemoje Lietuvos Respublikos Vyriausybės 2012 m. liepos 18 d. nutarimo Nr. 937 „Dėl Licencijavimo pagrindų aprašo ir Licencijų informacinės sistemos nuostatų patvirtinimo“ nustatyta tvarka. 



. Vežėjas Taisyklėse nurodytus dokumentus licencijai (licencijos kopijai) gauti arba siekdamas naudoti išsinuomotą transporto priemonę gali pateikti ir Administracijos priimtus sprendimus, taip pat kitą informaciją, susijusią su licencijos (licencijos kopijos) išdavimo sąlygomis, gauti, o licencijos (licencijos kopijos) turėtojas su profesine vežimo kelių transportu veikla susijusią informaciją ir (arba) dokumentus gali pateikti ir Administracijos priimtus sprendimus, taip pat kitą susijusią informaciją gauti tiesiogiai, per atstumą (siunčiant registruotąja pašto siunta, per kurjerį arba dokumentus, pasirašytus kvalifikuotu elektroniniu parašu, siunčiant elektroniniu paštu, kitomis elektroninių ryšių priemonėmis), taip pat per Paslaugų ir gaminių kontaktinį centrą. Šiame punkte išvardyti informacijos ir dokumentų teikimo būdai taikytini ir Administracijai, kai informacija ir dokumentai teikiami vežėjui. 
Punkto pakeitimai:
Nr. 985,
2023-12-20,
paskelbta TAR 2023-12-21, i. k. 2023-24861            

. Administracijoje licencijų (licencijų kopijų) išdavimo ir profesinės vežimo kelių transportu veiklos sąlygų laikymosi priežiūros funkcijos turi būti atskirtos. Jeigu licencijas (licencijų kopijas) išduoda ir profesinės vežimo kelių transportu veiklos sąlygų laikymosi priežiūrą atlieka tas pats Administracijos padalinys, tai viena iš šių funkcijų turi būti suteikta Administracijos vadovui (pavyzdžiui, licencijų (licencijų kopijų) išdavimas), o kita – vienam iš Administracijos profesinės vežimo kelių transportu veiklos sąlygų laikymosi priežiūrą vykdančių padalinių.
. Administracija negali reikalauti pateikti dokumentų ir (ar) informacijos, kuriuos vežėjas jau yra pateikęs Administracijai, išskyrus atvejus, kai vežėjo Administracijai pateikti duomenys ir (ar) informacija pasikeičia ar kai duomenis ir (ar) informaciją Administracija, vadovaudamasi Viešojo administravimo įstatymo 12 straipsnio 2 dalimi, gali gauti pati.
. Skundai dėl licencijos (licencijos kopijos) išdavimo ar keitimo, atsisakymo ją išduoti ar keisti, įspėjimo apie galimą licencijos (licencijos kopijos) galiojimo sustabdymą, licencijos (licencijos kopijos) galiojimo sustabdymo ar atsisakymo panaikinti jos galiojimo sustabdymą ir licencijos (licencijos kopijos) galiojimo panaikinimo nagrinėjami Viešojo administravimo įstatymo nustatyta tvarka. Ginčai nagrinėjami Lietuvos Respublikos administracinių bylų teisenos įstatyme ir Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka.
___________________

Priedo pakeitimai:
Nr. 1346,
2019-12-30,
paskelbta TAR 2019-12-31, i. k. 2019-21809            
Nr. 1155,
2022-11-23,
paskelbta TAR 2022-11-24, i. k. 2022-23666            


Kelių transporto veiklos licencijavimo taisyklių
Priedas


(Pirmoji pusė)

VEŽĖJO (FIZINIO ASMENS) NUOSAVO KAPITALO ATASKAITA

	1.		Vardas (-ai)		


	2.		Pavardė (-ės)		


	3.		Asmens kodas		


	4.		Gyvenamoji vieta		



	5.		Privalomas registruoti turtas (eurais)		


	6.		Vertybiniai popieriai, meno kūriniai, juvelyriniai dirbiniai (eurais)		


	7.		Piniginės lėšos (eurais)		


	8.		Suteiktos paskolos (eurais)		


	9.		Gautos paskolos (eurais)		


	10.		Nuosavas kapitalas (eurais)		




________________________________________________________________
(parašas)						(vardas (-ai), pavardė (-ės)



(Antroji pusė)


VEŽĖJO (FIZINIO ASMENS) NUOSAVO KAPITALO ATASKAITOS PILDYMO 
INSTRUKCIJA

Nuosavo kapitalo ataskaitos atitinkamuose punktuose nurodoma vežėjo (fizinio asmens):
1 ir 2 punktuose – vardas (-ai) ir pavardė (-ės);
3 punkte – asmens kodas;
4 punkte – deklaruota gyvenamoji vieta (nurodoma: savivaldybė (išskyrus tuos atvejus, kai adreso objektas yra savivaldybės centre), seniūnija (išskyrus miestų seniūnijas), gyvenamoji vietovė, gatvė (išskyrus gyvenamąsias vietoves, kuriose gatvės nesudaromos), žemės sklypo, pastato ar pastatų komplekso numeris gatvėje ar gyvenamojoje vietovėje, korpuso numeris, jeigu suteiktas, buto numeris, adreso objekto pavadinimas (jeigu suteiktas);
5 punkte – privalomo registruoti kilnojamojo ir nekilnojamojo turto suminė vertė, eurais;
6 punkte – vertybinių popierių, meno kūrinių, juvelyrinių dirbinių suminė vertė, eurais;
7 punkte – piniginių lėšų, turimų bankuose ir kitose kredito įstaigose ir ne bankuose ir kitose kredito įstaigose, suma, eurais;
8 punkte – paskolintų ir nesusigrąžintų lėšų suma, eurais;
9 punkte – gautų ir negrąžintų lėšų suma, eurais;
10 punkte – 5–8 punktuose nurodyta suma, atėmus 9 punkte nurodytą sumą, eurais.

Priedo pakeitimai:
Nr. 940,
2016-09-21,
paskelbta TAR 2016-09-27, i. k. 2016-24096            
Nr. 1346,
2019-12-30,
paskelbta TAR 2019-12-31, i. k. 2019-21809            



Pakeitimai:

1.

                    Lietuvos Respublikos Vyriausybė, Nutarimas
                
Nr. 440,
2013-05-22,
Žin., 2013, Nr.
55-2749 (2013-05-28), i. k. 1131100NUTA00000440                
Dėl Lietuvos Respublikos Vyriausybės 2011 m. gruodžio 7 d. nutarimo Nr. 1434 "Dėl Kelių transporto veiklos licencijavimo taisyklių patvirtinimo" pakeitimo

2.

                    Lietuvos Respublikos Vyriausybė, Nutarimas
                
Nr. 940,
2016-09-21,
paskelbta TAR 2016-09-27, i. k. 2016-24096                
Dėl Lietuvos Respublikos Vyriausybės 2011 m. gruodžio 7 d. nutarimo Nr. 1434 „Dėl Kelių transporto veiklos licencijavimo taisyklių patvirtinimo“ pakeitimo

3.

                    Lietuvos Respublikos Vyriausybė, Nutarimas
                
Nr. 1346,
2019-12-30,
paskelbta TAR 2019-12-31, i. k. 2019-21809                
Dėl Lietuvos Respublikos Vyriausybės 2011 m. gruodžio 7 d. nutarimo Nr. 1434 „Dėl Kelių transporto veiklos licencijavimo taisyklių patvirtinimo“ pakeitimo

4.

                    Lietuvos Respublikos Vyriausybė, Nutarimas
                
Nr. 1155,
2022-11-23,
paskelbta TAR 2022-11-24, i. k. 2022-23666                
Dėl Lietuvos Respublikos Vyriausybės 2011 m. gruodžio 7 d. nutarimo Nr. 1434 „Dėl Kelių transporto veiklos licencijavimo taisyklių patvirtinimo“ pakeitimo

5.

                    Lietuvos Respublikos Vyriausybė, Nutarimas
                
Nr. 985,
2023-12-20,
paskelbta TAR 2023-12-21, i. k. 2023-24861                
Dėl Lietuvos Respublikos Vyriausybės 2011 m. gruodžio 7 d. nutarimo Nr. 1434 „Dėl Kelių transporto veiklos licencijavimo taisyklių patvirtinimo“ pakeitimo


